Kano: Dalilin da ya sanya a ka kwace kujera a hannun APC – Dala FM Kano
Jam’iyyar PDP a jihar Kano ta yi nasarar karbar kujerar dan majalisar dokoki mai wakiltar karamar hukumar Rogo, Magaji Dahiru Zarewa na jam’iyyar APC, wanda Jibrin Isma’ila Falgore daga Jam’iyar ta PDP ya zama dan majalisar karamar Hukumar a halin yanzu.
Kotun sauraron korafin zaben dan majalisar dokokin jihar Kano ce ta kwace kujerar daga hannun dan majalisar na jam’iyyar APC ta bai wa jam’iyyar PDP.
Lauyan wanda ya shigar da kara, Jibrin Isma’ila Falgore na jam’iyyar PDP, Barista Ibrahim Garba Waru, a zantawar sa da manema labarai ya ce, “Kotun ta ce, dan takarar jam’iyyar APC bai sauka daga kan mukamin sa ba lokacin da ya samu nasara a zaben da ya gabata”.
Ya kuma ce, “Dukkannin kuri’u da Alhaji Magaji Dahiru Zarewa na jam’iyyar APC ya samu haramtattu ne, saboda haka kotun ta kwace nasarar da ya samu ta bai wa dan takarar jam’iyyar PDP”. Inji Barista Ibrahim
Kungiyoyin kwallon kafar Kano: An daura kwarya a gurbin ta